Ամբիոնում գիտական աշխատանքներ են կատարվում իմաստաբանության և բառարանագրության, գործաբանության և տեքստի լեզվաբանության, ինչպես նաև լեզուների զուգադրական ուսումնասիրության և թարգմանության տեսության ոլորտներում: Լեզվի իմաստաբանական կարգերի ուսումնասիրության ոլորտում դիտարկվում են բառիմաստի և համատեքստի փոխազդեցության խնդիրներն ու առանձնահատկությունները, վերլուծվում է երկխոսությունը կառուցվածքային, իմաստային և գործաբանական տեսանկյուններից: Ուսումնասիրվում է լեզվի և մշակույթի փոխհարաբերությունը բառի իմաստային կառուցվածքի վերլուծության միջոցով, որի նպատակն է վեր հանել անգլերենի և հայերենի, անգլերենի և այլ օտար լեզուների անհամարժեք բառապաշարները: